International Council for Game and Wildlife Conservation
Store norske leksikon,Teknologi og industri,Landbruk,Utmarksnæring,Jakt og fangst
International Council for Game and Wildlife Conservation er en internasjonal jaktorganisasjon som har som formål å ivareta jaktinteresser og viltstell på internasjonal basis.
Som eksempel på aktiviteter kan nevnes samordning av beskyttelsen av trekkfugler som har betydning innen jakt. Rådet utferdiger videre bestemmelser for enhetlig vurdering og bedømmelse av jakttrofeer og er sentrale i internasjonale jakthundutstillinger. Rådets medlemmer utgjøres av representanter fra tilsluttede land. Organisasjonen ble grunnlagt i Paris i 1930. Siden 1999 har hovedkvarteret ligget i Budakeszi, utenfor Budapest, Ungarn. Les mer i Store norske leksikon jakt Eksterne lenker CICs hjemmeside